Document ID: /roh_data/filtered/fineweb-2-filterrobots_roh.jsonl.gz/18331

La colur da la campagna da l'Uffizi federal da sanadad BAG ch'infurmescha davart las mesiras da corona mida da cotschen sin blau. Questa midada ha in connex cun las mesiras che vegnian schluccadas fitg a partir dad oz.
«Contact tracing» en il focus
Tar questa nova fasa da la campagna è en il center ch'ins identifitgescha persunas da contact suenter in'infecziun cun il coronavirus. Ultra da quai duajan ins far consequentamain tests tar cas da suspect. Quai scriva il BAG en ina communicaziun. El appellescha a la populaziun da vinavant tegnair distanza.